### Bosnia and Herzegovina

### Federation of Bosnia and Herzegovina

### FBiH MINISTRY OF

### Bosna i Hercegovina

### Federacija Bosne i Hercegovine

### FEDERALNO MINISTARSTVO

### OKOLIŠA I TURIZMA

### ENVIRONMENT AND TOURISM

 Broj: UPI 05/1-02-19-4-97/24

 Sarajevo, 17.12.2024. godine

Federalno ministarstvo okoliša i turizma, na osnovu čl. 65. i 71. Zakona o zaštiti okoliša („Službene novine Federacije BiH“, broj 15/21) i člana 7. stav (1) tačka a) Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš („Službene novine Federacije BiH“ broj 51/21, 33/22 i 104/22) i člana 200. Zakona o upravnom postupku („Službene novine Federacije BiH“ br. 2/98, 48/99 i 61/22), rješavajući po zahtjevu stranke za prethodnu procjenu uticaja na okoliš, privrednog društva „Hodurnik“ d.o.o. Cazin, ***d o n o s i:***

**RJEŠENJE**

1. **Utvrđuje se da za zahvat u prostoru/projekat  eksploatacije mineralne sirovine dolomita iz ležišta „Hajrat“ kod Velike Kladuše, Unsko-sanski Kanton, na planiranom eksploataconom polju veličine 3,81 ha u okviru koncesionog prostora površine 4,92 ha, privrednog** **društva „Hodurnik“ d.o.o. Cazin nije potrebno dalje provođenje procjene uticaja na okoliš izradom studije uticaja na okoliš iz sljedećih razloga**:
* na osnovu kriterija iz Priloga IV. Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš („Službene novine Federacije BiH“ broj 51/21, 33/22 i 104/22) o karakteristikama projekta, lokaciji projekta, karakteristikama potencijalnog uticaja, uticaja koji su navedeni u zahtjevu za prethodnu procjenu uticaja na okoliš i provođenjem mjera iz tačke 3. dispozitiva ovog Rješenja, neće imati značajan uticaj na okoliš,
* navedena aktivnost - projekat eksploatacije dolomita za površinu eksploatacionog polja od 3.81 ha se ne nalazi u Prilogu I. Uredbe prema kojem je obavezna procjena uticaja na okoliš putem izrade Studije uticaja na okoliš,
* provedene su sve zakonom propisane procedura uključivanja javnosti i zainteresirane javnosti i u zakonskim rokovima, sve pristigle primjedbe su razmotrene, odgovori na primjedbe sadržani su u obrazloženju ovog Rješenja.
1. **Podaci o lokaciji, sažeti opis lokacije projekta i opis projekta**

Granice predloženog eksploatacionog prostora površine 3,81 ha nalaze se na k.č. broj: 70/1, 69, 71, 67 i 78, K.O. Slapnica u naselju Donja Slapnica, općina Velika Kladuša, u granicama su odobrenog istražnog prostora površine 9,77 ha, u granicama odobrenog koncesionog prostora za eksploataciju ukupne površine 4,92 ha, a sve u skladu su sa odobrenim rezervama dolomita definisanim „Elaboratom o klasifikaciji, kategorizaciji i proračunu rezervi dolomita kao tehničko-građevinskog kamena“.

 Za predmetni zahvat dostavljen je Izvod iz Prostornog plana Unsko-Sanskog kantona za period 20 godina (Službeni glasnik USK broj: 1/24'') u tekstualnom i grafičkom dijelu koji je izdalo Ministarstvo za građenje i uređenje i zaštitu okoliša USK, na osnovu kojeg je utvrđeno da je predmetni zahvat sadržan u Izvodu iz Prostornog plana Unsko-sanskog kantona za period od 20 godina..

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| *Tabela 1: Koordinate prijelomnih tačaka eksplotacionog prostora (**3,81 ha)*

|  |  |  |
| --- | --- | --- |
| **Tačka** | **Y** | **X** |
| A | 5 572 280 | 5 001 605 |
| B | 5 572 364 | 5 001 649 |
| C | 5 572 342 | 5 001 673 |
| D | 5 572 377 | 5 001 722 |
| E | 5 572 394 | 5 001 741 |
| F | 5 572 241 | 5 001 822 |
| G | 5 572 217 | 5 001 857 |
| H | 5 572 197 | 5 001 857 |
| I | 5 572 220 | 5 001 833 |
| J | 5 572 209 | 5 001 798 |
| K | 5 572 153 | 5 001 788 |
| L | 5 572 136 | 5 001 714 |
| M | 5 572 168 | 5 001 674 |
| N | 5 572 175 | 5 001 622 |
| O | 5 572 197 | 5 001 606 |
| **P = 3,81 ha** |

**Opis proizvodnih procesa**Sistem površinske eksploatacije predstavlja određeni poredak (redoslijed) izvođenja rudarskih radova na površinskom kopu sa ciljem dobivanja mineralne sirovine kamena dolomita i pomoćnih radova koji obezbjeđuju planirani kapacitet PK-kamenoloma i puno iskorištenje opreme. Osnovna karakteristika sistema eksploatacije je napredovanje u planu i po visini površinskog kopa. Osnovni sadržaj sistema eksploatacije je struktura kompleksne mehanizacije koja se ogleda u međusobnoj usklađenosti sa odabranim parametrima sistema površinske eksploatacije. Na osnovu prirodnih i tehničko-tehnoloških uslova na PK-kamenolomu „Hajrat“, odabran je *diskontinuirani sistem površinske eksploatacije*uz primjenu strukture kompleksne mehanizacije po proizvodnim procesima. Proizvodni proces dobivanja rovnog dolomita sa ležišta „Hajrat“, karakterisat će sistem površinske eksploatacije koji se sastoji iz slijedećih faza (tehnoloških procesa) i to:**Glavne faze:*** Tehnološki process dobivanja otkrivke;
* Priprema materijala (bušenje minskih bušotina);
* Masovno miniranje;
* Guranje odminiranog materijala (zaostalog na etažama) na osnovni utovarno transportni plato;
* Utovar odminiranog materijala;
* Transport odminiranog materijala do mobilnog drobiličnog postrojenja.

**Pomoćne faze*** Održavanje površinskog kopa, odlagališta, puteva i radnog kruga;
* Odvodnjavanje oborinskih voda sa površinskog kopa;
* Održavanje rudarske opreme;
* Zaštita okoliša;
* Rekultivacija zemljišta oštećenog rudarskim radovima.

***Tehnološki procesi eksploatacije dolomita na PK-kamenolomu “Hajrat”*** 1. **Tehnološki proces dobijanja otkrivke**

Jalovinske naslage odnosno otkrivku koju čine humus, gline i na kontaktu trošni dolomita će se hidrauličnim bagerom kašikarom direktno kopati i utovarati u kamione koji istu transportuju na “unutrašnje odlagalište” gdje se vrši buldožersko planiranje odloženih masa.1. **Bušenje i miniranje**

Bušenje i miniranje predstavlja glavni dio tehnološkog procesa eksploatacije dolomita na kamenolomu „Hajrat” kod Velike Kladuše. Bušačko minerski radovi sastoje se iz sledećih faza rada: bušenje minskih bušotina, punjenje minskih bušotina i iniciranje minskih bušotina. Na predmetnom površinskom kopu koristi se metoda dobivanja dolomita miniranjem dubokim minskim bušotinama. Izbor eksploziva po svojim karakteristikama treba da odgovara geološkim karakteristikama masiva (stijena) i odabranim parametrima geometrije miniranja, tako da će se na ovom kamenolomu koristiti eksplozivi čije karakteristike u najvećoj mjeri zadovoljavaju navedene pokazatelje. Idejnim projektom eksploatacije ležišta dolomita „Hajrat” kod Velike Kladuše, na bazi dugogodišnjeg iskustva u radu na ovakvim i sličnim kamenolomima, poštujući fizičko-mehaničke osobine stijene, projektant se odlučio za visinu etaže od 15 m. Uslov za uspješno miniranje stijenskog masiva je pravilan izbor eksploziva i njegova količina po m3 minirane mase. 1. **Utovar i transport miniranog materijala**

Za utovar odminiranog materijala na kamenolomu ležišta „Hajrat” kod Velike Kladuše koristit će se utovarivač i bager sa dubinskom kašikom koji služi kao osnovna utovarna mašina na utovaru deponovanog rovnog kamena, odnosno kao pomoćna mašina na kamenolomu, te drugih poslova iz domena tehničke mogućnosti, odnosno tehničkih karakteristika utovarivaća/bagera. ***Planirani godišnji kapacitet kamenoloma:***Qgpk = 30.000 m3.č.m./god (Qgpk = 81.000 t/god)*Planirani dnevni kapacitet kamenoloma:*Qdpk = 366 m3.č.m. (Qdpk = 600 (t) ≈ 600 t/dan)**Infrastrukturni objekti**Idejnim rudaskim projektom nije planirana izgradnja ni jednog infrastrukturnog objekta na prostoru eksploatacionog prostora „Hajrat“.1. **Tehnološki proces primarne prerade rovnog dolomita**

Prerada rovnog dolomita odvijat će se preko mobilnog postrojenja za preradu koje će biti locirano na lokaciji osnovnog platoa (utovarno-transportna etaža), a sastoji se od:* primarnog drobljenja na čeljusnoj drobilici,
* odsijavanje na dvije frakcije koje se izvodi jednoetažnim vibro sitom.

1. **Transport unutar PK-kamenoloma i odlagališta**

Transportna veza unutar PK-kamenoloma(mreža etažnih puteva) i puteva koji povezuju kop i unutrašnje odlagalište ostvaruje se putevima koji su prilagođeni transportnoj mehanizaciji, a koji se rade prema dinamici napredovanja fronta rudarskih radova. *Tabela 2.: Pregled opreme kojom će se odvijati tehnološki procesi*

|  |  |
| --- | --- |
| Naziv | Broj jedinica |
|  Hidraulični bager – gusjeničar | 1 |
|  Hidraulični bager – točkaš | 1 |
|  Hidraulični čekić | 1 |
|  Kamion – kiper | 1 |
|  Kombin. Kopač-kombinirka | 1 |
|  Buldozer | 1 |
|  Utovarivač  | 1 |

*Tabela 3.: Pregled proizvodnih i radnih procesa i opreme*

|  |  |  |
| --- | --- | --- |
| Proizvodni procesi | Radni procesi | Rudarska mehanizacija |
| SKIDANJE OTKRIVKE | skidanje i čišćenje terena  | buldozer |
| bagerovanje i utovar neposredne otkrivke na etaži | begerkašikar |
| DOBIJANJE ROVNOG DOLOMITA | bušačko-minerski radovi | udarno-rotaciona bušilicaminsko-eksplozivni materijali |
| obaranje rovnog dolomita | bager kašikar ili bulldozer |
| utovar odminiranog materijala na etaži | utovarivač ili bager kašikar |
| transport do mobilnog drobiličnog postrojenja | utovarivač ili kamion kiper |
| PRERADA ROVNOG DOLOMITA | doprema rovnog dolomita do mobilnog drobiličnog postrojenja na lokaciji eksploatacionog polja | utovarivač ili kamionom |
| drobljenje | čeljusna drobilica |
| odsijavanje | Jednoetažno vibrosito |
| OTPREMA GOTOVIH PROIZVODA-FRAKCIJA | utovar gotovih frakcija direktno sa odložnih kupa i privremene deponije u kamione za otpremu-transport | utovarivač |
| transport ka potrošačima | Kamioni |

*Tabela 4.: Opis djelatnosti i godišnja proizvodnja*

|  |  |
| --- | --- |
| Ukupanbroj zaposlenih | Za planirane proizvodne (radne) procese eksploatacije **5 - 7 radnika** |
| Smjene i aktivnosti | Smjene: 1 (jedna) smjena Aktivnosti:-tehnološki proces dobijanja otkrivke-teknološki proces dobijanja rovnog dolomita- transport do mobilnog drobiličnog postrojenja- tehnološki process primarne prerade |
| Radno vrijeme | Radni proces na eksploataciji i preradi:Produžena smjena = 10 h/smjeni  |
| Broj radnih dana i efektivnih sati rada godišnje: | Površinski kop će raditi deset mjeseci u godini po 10 sati dnevno. Decembar i januar su neradni mjeseci zbog nepovoljnih klimatskih uslova. Ukupno, površinski kop će raditi 2400 sata godišnje, uz iskorištenost radnog vremena 75 %, što iznosi 1800 sati efektivnog rada. |
| Sezonske varijacije: | 2 mjeseca kamenolom ne radi (zimski period) |
| Periodi kada privredno društvo ne radi | Neradni dani su državni i vjerski prazniciNapomena: Redovne obustave zbog remonta obavljaju se u vrijeme sezonskog prekida proizvodnje |

Tabela 5.: Planirana godišnja proizvodnja dolomita

|  |  |
| --- | --- |
| Godišnja proizvodnja | Planirana godišnja proizvodnja dolomita je **30.000 m³ č.m/god.**  |
| Način skladištenja i pakiranja | Transport rovnog dolomita do mobilnog drobiličnog postrojenja i direktna isporuka kamenog agregata potrošačima |

 |

1. **Mjere zaštite okoliša**

U cilju smanjivanja i minimiziranja uticaja projekta na okoliš predlaže se primjena sljedeće hijerarhije mjera:

* izbjeći, smanjiti i minimizirati uticaje kroz izradu projektne dokumentacije i Glavnog rudarskog projekta,
* izbjeći, smanjiti i minimizirati uticaje u fazi pripreme i građenja primjenom adekvatnih tehnika i planiranih mjera,
* sanacija, obnova ili ponovna uspostava kakvo je bilo prije implementacije projekta radi rješavanja privremenih uticaja pripreme i građenja,
* kompenzacija i naknada gubitaka ili štetu uzrokovanu projektom u cilju ostvarivanja okolinskih standarda i zahtjeva zakonske regulative.

U osnovi mjere ublažavanja negativnih efekata, odnosno sprečavanja, smanjenja ili ublažavanja nepovoljnog uticaja tehnološkog procesa eksploatacije mineralne sirovine na okoliš definišu se kao:

* opće mjere ublažavanja,
* posebne mjere ublažavanja,
* tehničke mjere ublažavanja.
1. ***Opće mjere ublažavanja***
2. Opće mjere zaštite okoliša podrazumijevaju racionalno upravljanje okolišem za konkretan investicioni poduhvat, uvažavaju sve aktivnosti koje su definisane u sklopu opće razvojne politike na nivou Federacije BiH i državnom nivou, a koje su primijenjene kroz najviše planske dokumente.
3. U postupku eksploatacije na PK "Hajrat" Investitor je dužan pridržavati se odobrenog Glavnog rudarskog projekta, kao i ostale investiciono-tehničke dokumentacije, te obezbijediti konstantno praćenje stanja okoliša (monitoring).
4. U svim fazama projekta neophodno je poštovati važeće relevantne zakonske propise koji se odnose na zaštitu zraka, voda i tla u FBiH, te propise o tehničkim mjerama zaštite na radu i zaštite od požara.
5. Sve radnje koje se odnose na zaštitu voda, zraka i tla kroz faze eksploatacije, Investitor je dužan pratiti i kontrolisati, preduzimati potrebne radnje u slučaju prekoračenja dozvoljenih emisija, izvijestiti nadležne organe i obavijestiti javnost u slučaju akcidentne situacije i narušavanja stanja okoliša.
6. Prilikom pojave onečišćenja potrebno je izvršiti sanaciju kako bi se spriječila kontaminacija tla i podzemnih voda.
7. Pristup lokaciji dozvoliti samo radnicima koji su prošli obuke iz oblasti zaštite na radu i zaštite od požara.
8. Zabraniti prosipanje tečnog otpada na tlo kao i nekontrolisano odlaganja svih opasnih sredstava koja se namjeravaju koristiti u toku izvođenja eksploatacije.
9. ***Posebne mjere ublažavanja***

Kroz realizaciju ovih mjera, Investitor je dužan:

1. Blagovremeno informisati lokalno stanovništvo o projektu kako bi bilo u mogućnosti sagledati sve dimenzije potencijalnog uticaja i sudjelovati u procesu donošenja odluka,
2. Izraditi odgovarajuće operativne planove hitnih intervencija u mogućim akcidentnim situacijama i izvršiti nabavku potrebne opreme.
3. ***Tehničke mjere ublažavanja***

Kroz realizaciju tehničkih mjera investitor je dužan:

1. Postupati u skladu sa Glavnim rudarskim projektom kojim su data detaljna projektna rješenje po fazama eksploatacije, odabir neophodne opreme, proračunatih količina eksploziva koje će se koristiti prilikom miniranja.
2. Poštivanje graničnih emisija u otpadnim vodama koje se eventualno ispuštaju u površinske vodotoke treba uskladiti sa relevantnim pravilnicima koji su na snazi.
3. U samom radu mehanizacije treba smanjiti buku na dozvoljeni nivo i izbjegavati rad mehanizacije noću i vršiti kontinuiranu kontrolu ispravnosti mehanizacije.
4. Investitor je dužan obavljati obavezne periodične preglede ispitivanja sredstava rada i opreme (jednom u 3 godine) radi dobivanja upotrebnih dozvola, a u skladu sa Pravilnikom o načinu i postupku vršenja periodičnih pregleda i ispitivanja iz oblasti zaštite na radu.
5. Sva lica zaposlena na eksploataciji moraju biti osposobljena za pravilno rukovanje mehanizacijom i uređajima koje opslužuju, kao i sredstvima za gašenje požara, te biti upoznati sa ostalim mjerama sigurnosti pri radu na poslovima manipulisanja štetnim i opasnim materijama.
6. Uz svaki uređaj ili sredstvo mora se nalaziti uputstvo za rukovanje i natpisi upozorenja, ako su u pitanju opasne materije koje mogu dovesti do povrjeđivanja.
7. Električnu instalaciju u fazi eksploatacije mora redovno, odnosno periodično pregledati ovlaštena institucija, čime će se potvrditi da je instalacija izvedena u skladu sa važećim propisima, te neće predstavljati opasnost za radnike i okoliš.
8. Na svim lokacijama projektnog područja mora postojati zdravstvena zaštita u svrhu ukazivanja pomoći i preventivnih mjera za uposlenike, tj. mora biti osigurana oprema prve pomoći.
9. Osobe koje rade posao štetan za zdravlje (buka, vibracija, prašina) moraju imati odgovarajuća lična zaštitna sredstva i opremu za tu vrstu posla.

**Mjere za spriječavanje emisija u zrak**

Kao mjere za smanjenje emisija mineralne prašine treba primjeniti sljedeće mjere:

1. Organizacija sistema ulaza-izlaza i kretanje svih vrsta vozila mora biti ostvarena uz uvažavanje pretpostavki što manjeg stvaranja i uzvitlavanja mineralne prašine ali i smanjenja drugih negativnih uticaja koje nose motorna vozila kao što su: emisije prašine, emisije gasova, buka itd.
2. Izvršit postavljanje saobraćajnih znakova i insistiranje na njihovom poštivanju, kojima se vrši strogo ograničenje brzine kretanja vozila kao i nepotrebno zadržavanje vozila.
3. Efikasno i propisno održavati tehnološku opremu mobilnog drobiličnog postrojenja radi smanjenja nastanka i disperzije mineralne prašine,
4. Za vozila koja imaju zaprljane pneumatike, organizovati pranje točkova na ulazu/ izlazu iz kruga kamenoloma.
5. Frakcije gotovih proizvoda vlažiti, te iste dostavljati u vlažnom stanju, a po potrebi prije istovara ovlažiti prskanjem minimalnom količinom vode, naročito u ekstremno suhom vremenskom periodu.
6. Frakcije se, po potrebi, prskaju i u toku manipulacija u tehnološkom procesu radi smanje emisije čvrstih čestica u zrak.

**Mjere za spriječavanje uticaja na vode**

1. Za prihvat oborinske vode sa eksploatacionog polja i unutrašnjeg odlagališta, mora se projektovati obodni kanal kojim će se sve prihvaćene vode odvesti do taložnog bazena (vodosabirnika) za gravitacijsko izdvajanje čvrste faze. Ovaj segment mora biti riješen u okviru Glavnog rudarskog projekta eksploatacije dolomita na predmetnom površinskom kopu.
2. Na eksploatacionom polju površinskog kopa „Hajrat“ predvidjeti prihvatanje oborinskih voda sa talogom (muljeviti zemljasti sadržaji, odnosno muljevite vode) u zaštitne obodne kanale i etažne kanale, te odvođenje istih prema nižim zonama, tj. krajnjem recipijentu.
3. Zamuljene površinske vode sa površinskog kopa obodnim kanalom odvestiu do vodosabirnika (taložnika) u kome će se izdvajati (taložiti) suspendovane materije. Hidrogeološke karakteristike ležišta su takve da bi oborinske vode na dubinskim etažama trebale da se infiltriraju u masiv. Zamuljene oborinske vode se na taj način zadržavaju u eksploatacionom prostoru sa kojeg je onemogućeno površinsko oticanje. Ove vode se djelimično infiltriraju, jednim dijelom ispare sa površinskog kopa ili se sistemom prepumpavanja koriste za polijevanje (skidanje prašine) internih saobraćajnica, radnih površina i rudarske mehanizacije.
4. Potrebeno je uraditi zaštitne obodne kanale kojima će se spriječiti doticanje površinskih voda od padavina sa gravitirajućih slivnih površina na eksploataciono polje.
5. Lokalitet vodosabirnika je definisan „Idejnim rudarskim projektom“, te je predviđeno da se za ovu svrhu formira vodosabirnik na najnižoj etaži postojećeg kamenoloma.
6. Nataloženi zemljasti-pjeskoviti materijal nakon ocjeđivanja i sušenja iskoristiti (uz prethodno privremeno deponovanje) za prekrivanje degradiranih zemljanih površina površinskog kopa u procesu biološke rekultivacije PK.
7. Za fekalne otpadne vode postaviti EKO WC-a, a broj i lokaciju istih odrediti na osnovu broja uposlenika, sa mogućnošću lakog pristupa i redovnog čišćenja.
8. Mulj iz taložnika treba odlagati zajedno sa jalovinom ili zbrinjavati na drugi okolinski prikladan način kako bi se spriječilo njegovo nekontroli-sano ispuštanje i odlaganje na i nedozvoljena mjesta;
9. Obezbijediti redovno održavanje taložnika za prihvat i tretman oborinskih onečišćenih voda u cilju sprečavanja njihovog ispuštanja sa eksploatacionog prostora i njihovog uticaja na okoliš;
10. Održavati pralište rudarskih mašina u cilju odvodnje otpadnih voda na tipski separator na prečišćavanje i ponovno korištenje za prskanje radnih površina i u cilju sprečavanja nekontrolisanog oticanja otpadnih voda sa prostora za pranje u okoliš;
11. Pranje rudarske mehanizacije vršiti isključivo na uređenom pralištu u industrijskom krugu površinskog kopa,
12. Separator za odvajanje taloga i ulja u ispravnom i funkcionalnom stanju;
13. Obezbijediti redovno održavanje i čišćenje separatora angažovanjem ovlaštenog operatera koji preuzima sakupljeni opasni otpad na konačno zbrinjavanje;
14. Prečišćenu otpadnu vodu iz separatora za odvajanje ulja iz vode usmjeravati u sabirni bazen i iskorištavati za prskanje radnog platoa i odlagališta u cilju sprečavanja nekontrolisane emisije prašine.

**Mjere za zaštitu tla**

1. Eksploatacijom dolomita na PK-kamenolomu „Hajrat“ izvršit će se skrnavljenje prirodnog stanja zemlje samo u obimu neophodnom za odvijanje tehnološkog procesa.
2. Negativni uticaj na tlo uključuje onečišćenje tla otpadom mineralne sirovine, jalovinom, energentima, mazivima, te sabijanje tla teškom mehanizaciom, a sve ih je moguće izbjeći ili smanjiti na najmanju moguću mjeru pravilnim planiranjem i provedbom tehnološkog procesa.
3. Razlijevanje goriva i maziva po tlu se mora spriječiti na svaki mogući način. Ukoliko se razlijevanje nafte ipak dogodi, izvan predviđenog prostora, potrebno je odmah očistiti, odnosno odstraniti zagađeno tlo i privremeno ga deponovati na predviđeni nepropusni plato, a mjesto razlijevanja posuti zaštitnim hidrofobnim sredstvom „EKOPOR“ i sl., koje je vrlo djelotvorno na krutim podlogama, jer upija prolivenu naftu ili njene derivate.
4. Zaštita tla u okolišu od djelovanja mineralne prašine koja nastaje kao nus produkt primjenjene tehnologije, kao što je već rečeno, vršit će se planskim polijevanjem radnih površina kopa i saobraćajnica i sakupljanjem prašine i zaštitom sakupljenih količina od rasturanja po slobodnim prostorima.

**Mjere upravljanja otpadom**

1. Vršiti dnevni monitoring i kontrolu nastanka, privremenog odlaganja i iskorištavanja otpada na lokaciji, otpreme otpada ovlaštenim operaterima na zbrinjavanje i voditi evidenciju o vrstama i količinama otpada korištenjem prikladnog obrasca u skladu sa Planom o upravljanju otpadom i zakonskom regulativom, te pripremati i dostavljati izvještaje o otpadu Fondu za zaštitu okoliša FBiH i Federalnom ministarstvu okoliša i turizma u okviru postojećeg sistema upravljanja otpadom;
2. Odvojeno skupljanje pojedinih vrsta istrošenih ulja u odgovarajuće zatvorene bačve ili kanistere, te istrošenih uljnih filtera i zauljenih krpa, akumulatora i drugog sličnog otpada u nepropusne plastične ili limene kontejnere koji odgovaraju uslovima transporta izvan lokacije ili konačne destinacije za njihovo zbrinjavanje, koji se skladište u kontrolisanom skladištu opasnog otpada na lokaciji „Hajrat“ do otpreme ovlaštenom operateru na zbrinjavanje;
3. Sav opasni otpad (otpadna ulja, akumulatori, uljni filteri i sl.) obavezno treba sakupljati u opremljeno i kontrolirano skladište u industrijskom krugu PK „Hajrat“ i otpremati ga ovlaštenom operateru u okviru postojećeg sistema upravljanja otpadom;
4. Jalovinu i inertni otpadni materijal odlagati na odlagalište jalovine predviđeno eksploatacionih prostora GRP-om i stvarati uvjete za njegovo iskorištavanje za nisipe, održavanje radnog platoa, puteva, industrijskog kruga i druge potrebe na lokaciji i izvan lokacije;
5. Odgovorno lice za upravljanje otpadom je dužno vršiti nadzor i kontrolu provođenja mjera upravljanja otpadom;
6. Vršiti periodičnu edukaciju svih zaposelnika o poduzimanju mjera zaštite okoliša i upravljanja otpadom svake godine, prema posebnom planu edukacije prilagođenom prirodi pogona i postrojenja te mogućim emisijama i uticajima na okoliš kao i mjerama zaštite okoliša;
7. Nakon prestanka rada i zatvaranja PK “Hajrat“ obavezno poduzeti i provesti sve potrebne mjere za izbjegavanje rizika od zagađenja i za povrat lokacije na kojoj se nalazi postrojenje u zakonom propisano stanje okoliša u skladu sa odredbama člana 84. Zakona o zaštiti okoliša;
8. Izvršiti sanaciju, tehničku i biološku rekultivaciju svih devastiranih prostora u skladu sa GRP-om i zakonskom regulativom Po prestanku eksploatacije i zatvaranju PK “Hajrat“ u najkraćem realnom roku.

**Mjere za spriječavanje buke**

Mjere zaštite od štetnog djelovanja buke, odnosno smanjenje nivoa buke koju stvaraju tehnološki procesi i oprema angažovana u tim procesima u urbanim ili ruralnim sredinama su sljedeće:

1. Miniranje na lokaciji zahvata obavljati isključivo tokom dnevnog perioda kada je dopušteni ekvivalentni nivo buke 70 dB(A) – VI zona.
2. Formirati zeleni zaštitni pojas koji će vršiti apsorpciju i refrakciju elastičnih zvučnih talasa, vrše potpunu aplifikaciju zvučnih talasa mjenjajući njihove naglašene komponente čime se energija tih talasa transformiše i zvučni talasi poprimaju svojstva talasa koji nemaju nikakvih štetnih ili ometajućih osobina ili se njihove osnovne karakteristike smanjuju do te mjere da se njihov intenzitet djelovanja dovodi ispod granice percepcije. Zeleni pojasevi se obično formiraju od brzo rastućih biljnih vrsta visine ispod 10 m sa cvjetnim grmovima više godišnjeg trajanja kao i kombinacijama ˝živih˝ ograda sa cvjetnim grmovima, jednogodišnjim cvjetovima i navedenim brzo rastućim drvećem. Efikasan i estetski vrlo prihvatljiv zeleni pojas, širine 20 do 25 m vrši adsorpciju buke za 15 do 20 dB(A). Najbolji rezultati se postižu kada se uz saobraćajnicu zasade guste žive ograde, a iza njih grmovito i veće rastinje, što je dekorativno u određenom krajoliku i vrlo efikasno u smislu smanjenja intenziteta elastičnih zvučnih valova.
3. Ograničavanje brzine kretanja pokretne mehanizovane opreme na radnim površinama kamenoloma.
4. Vršiti sistematsko održavanje oruđa za rad i opremu preduzeća, posebno izduvnih sistema kod mobilne mehanizovane opreme.
5. Vršiti sistematsko održavanje habajućeg sloja unutrašnjih saobraćajnica i radnih površina, razmatrajući i opravdanost nanošenja asfaltnog sloja na tim saobraćajnicama.
6. Upotrebu zvučnih signala svih vrsta u krugu preduzeću treba svesti na nužnu mjeru. Zvučne signale sa opremom treba davati samo u izuzetnim slučajevima jer je intenzitet zvučnih signala na ovim vozilima preko 105 dB(A).
7. Vršiti redovnu – periodičnu kontrolu nivoa okolinske buke i poduzimati potrebne mjere.
8. Nove objekte u ugroženoj sredini graditi planski uz uvažavanje neophodnosti odvijanja tehnologije preduzeća, ali i prava građana na nesmetano korištenje njihovih objekata itd.
9. Sistemi izduvnih plinova na transportnim mašinama moraju biti ispravni.
10. Radne mašine se moraju isključivati kada je to tehnološki opravdano.
11. Efikasno održavati sistemi za startanje – paljenje radnih mašina.

**Mjere zaštite flore i faune**

1. Što ranije započeti proces biološke rekultivacije, unošenjem u prostor drugih pejzažnih elemenata kojima se uticaj od promjene kompenzira (uglavnom sadnja zaštitnih pojasa vegetacije i sl.).
2. Uticaj na floru, zavisno o konačnoj namjeni eksploatacionog prostora, može biti privremen ili trajan. Bez obzira je li konačna namjena vraćanje prostora u stanje što bliže prvobitnom prirodnom stanju ili privođenje nekoj novoj namjeni, treba što prije započeti sa biološkom rekultivacijom, u dijelu u kojem je vegetacija predviđena konačnim rješenjem. Preporučuje se sadnja drvenastih, žbunastih i drugih hortikulturnih sadnica i autohtonih biljnih vrsta, ne samo zbog očuvanja prirodnog izgleda krajolika, nego i zbog očuvanja životinjskih staništa koja su u velikoj mjeri povezana sa biljnim zajednicama.

Uticaj na floru predmetnog područja potrebno je smanjiti sljedećim mjerama zaštite:

1. Odrediti puteve kojima će se kretati mehanizacija. Ti putevi moraju biti locirani na području eksploatacionog polja.
2. Za vrijeme izvođenja radova zabranjuje se svaka sječa i oštećenje stabala izvan područja eksploatacionog polja.
3. Sve radove na sječi šume i vađenju panjeva izvoditi uz prisustvo stručne osobe, koji će brinuti o smjeru obaranja stabala.
4. Zabranjeno je paliti vatru na otvorenim površinama.
5. Zabranjeno je bacanje smeća i ispuštanje tekućeg otpada, nafte i naftnih derivata.
6. Oko ruba visinskog dijela površinskog kopa poželjno je postaviti zaštitnu ogradu.
7. Mjere zaštite divljih vrsta i ublažavanje nagativnih uticaja na iste u prostoru eksploatacionog polja u operativnoj fazi/fazi eksploatacije provoditi u skladu sa odredbama Zakona o zaštiti prirode („Službene novine Federacije BiH“, broj 66/13) i Pravilnika o načinima, metodama i tehničkim sredstvima koji najmanje ometaju divlje vrste/podvrste ili staništa njihovih populacija, te ograničivanje zahvata u staništa populacija životinjskih vrsta u vremenu koje se poklapa s njihovim životno značajnim razdobljima ( „Službene novine Federacije BiH“, broj 87/21).

**Mjere zaštite pejzažnih vrijednosti**

Mjere zaštite vizuelnih kvaliteta prostora potrebno je provoditi kontinuirano tokom eksploatacije i nakon njenog završetka. Ciljevi zaštite pejzažnih vrijednosti ogledaju se u sljedećem:

* Očuvanje i revitalizacija pejzažnih vrijednosti;
* Očuvanje i sanacija specifične vegetacije u njegovoj neposrednoj blizini;
* Očuvanje manje izdvojenih cjelina šuma.

Mjere zaštite pejzažnih vrijednosti:

1. Ograničavanje korištenja prostora za eksploataciju mineralne sirovine na što manju površinu, a što se osigurava optimalnim projektnim rješenjem.
2. Redovno održavanje radnih površina i saobraćajnica unutar kopa-kamenoloma
3. Sadnja zaštitnog zelenila uz rubove eksploatacionog polja, kao i uz pristupne puteve.
4. Tehničku i biološku rekultivaciju/sanaciju provoditi tokom eksploatacije.
5. Očuvanje i zaštita postojećih, te podizanje manjih šumskih cjelina uz rub kopa-kamenoloma.
6. Zaštita pejzažnih vrijednosti i uticaj na njegove pozitivne promjene postiže se funkcionalnim i permanentnim održavanjem privlačnog izgleda svih objekata i postrojenja.To se postiže postavljanjem reklama, natpisa, ukrasnih detalja, bojenjem konstrukcija postrojenja. Boje koje se koriste moraju se uklopiti u ambijent okoliša.

**Mjere za sprečavanje uticaja radova eksploatacije na postojeći dalekovod**

1. Na postojeći dalekovod iznad dijela eksploatacionog polja neće biti uticaja u fazi eksploatacije, ukoliko se poduzmu mjere naložene u Prethodnoj saglasnosti (broj 509432/2024, (izdatoj od strane „Elektroprivrede BiH d.d. Sarajevo“), kao i mjere iz Uslovne saglasnosti, izdate od strane „Elektroprijenosa BiH“ (broj:U-03-69/22 od 09.03.2024.godine), a koje je potebno poduzeti u cilju zaštite dalekovoda DV 110 kV Velika Kladuša-Vrnograč, u rasponu SM 27- SM 28 i to:
2. Sve radove potrebno je izvoditi na način da se ne ugrozi statička stabilnost stuba SM-28.
3. Samu eksploataciju, uključujući miniranje, izvoditi na način da se ne ugrozi predmetni dalekovod.
4. Obratiti pažnju na udaljenost radnika i mašina od faznih vodiča da se ne bi ugrozila sigurnosna udaljenost.
5. **mjere zaštite od kumulativnih uticaja rada kamenoloma dolomita, asfaltne baze i betonare**
6. ASFALTNA BAZA  "GRADIS" , Kapacitet : 125 t/h, Gorivo : Lož ulje
7. BETONARA  "GRADIS", Kapacitet : 30 m3/h

*Industrijski krug kojeg čine navedena postrojenja nalazi se izvan granica eksploatacionog prostora i nije predmet ovog Zahtjeva. Kamenolomom, asfaltnom bazom i betobarom upravlja isti operator, privredno društvo „Hodurnik“ d.o.o. Cazin.*

**Kumulativni uticaj**

Tehnološki procesi eksploatacije dolomita (bušenje, miniraje, utovar, primarna prerada, transport) u eksploatacionom prostoru, uz istovremeni rad betonare i asfaltne baze koji se nalaze u neposrednoj blizini kamenoloma, mogu imati kumulativni uticaj na sastavnice okoliša ukoliko se ne primjenjuju mjere zaštite okoliša, uz obavezan monitoring emisija u zrak i nivoa buke u okoliš.

U periodu septembra 2024.godine vršen je monitoring buke i emisija u zrak od rada betonare i asfaltne baze čiji rezultati ne prelaze granićne vrijednosti propisane pravilnicima, a za šta postoje Izvještaji sa rezultatima monitoringa:

1. *Informacije o ocjenjivanju kvaliteta zraka, urađen od strane “TQM” d.o.o. Lukavac, septembar 2024. godine* (zaključak iz izvještaja: Na osnovu izmjerenih vrijednosti I dobijenih rezultata može se zaključiti da izmjerene vrijednosti kvaliteta zraka zadovoljavaju važeće zakonske norme propisane Pravilnikom o načinu vršenja monitoringa kvaliteta zraka i definiranju vrsta zagađujućih materija graničnih vrijednosti I drugih standarda kvaliteta zraka („Službene novine Federacije BiH broj: 1/15, 50/19).
2. Izvještaj o mjerenju nivoa okolinske buke, *urađen od strane “TQM” d.o.o. Lukavac, septembar 2024. godine* (zaključak iz izvještaja: Rezultati mjerenja nivoa okolinske buke na svim mjernim mjestima zadovoljavaju propisane vrijednosti u skladu sa Zakonom o zaštiti od buke („Službene novine FBiH“, broj: 110/12) i Zakona o zaštiti od buke USK (službeni glasnik USK broj: 3/13).

U području PK-kamenoloma „Hajrat“ najbliža naseljena mjestu su Vrnograč, Mala Kladuša, Bosanska Bojna, Glinica, Stabandža, Podzvizd, Gornja Slapnica, Donja Slapnica i niz ostalih zaseoka. Najbliži naseljeni objekti nalaze se u naselju Donja Slapnica (prva naseljena kuća je cca 150 m od PK-kamenoloma „Hajrat“).

Mogući kumulativni uticaji su:

* Emisije prašine u fazi eksploatacije (miniranje, utovar, primarna prerada i transport rovnog dolomita), uz istovremeni rad asfaltne baze i betonare može imati negativan uticaj na stanovništvo najbližih naseljenih objekata.
* Emisije plinovitih produkata sagorijevanja nastalih radom mehanizovane opreme, uz istovremeni rad asfaltne baze i betonare može negativno djelovati na okolno stanovništvo.
* Emisije buke prilikom otvaranja ležišta, u fazi eksploatacije mineralne sirovine i primarne prerade (mehanizovana oprema, bušenje i miniranje, te transport), uz istovremeni rad asfaltne baze i betonare može imati uticaj na stanovništvo najbliže naseljenih objekata.

 Seizmički uticaji od miniranja neminovno će se javljati u određenoj mjeri i isti mogu imati uticaja na objekte i stanovnike najbližih naselja.

Opće mjere zaštite okolišazua asfaltne baze i betonare (član 84. Zakona o zaštiti okoliša) propisuje da se pri izdavanju drugih potrebnih dozvola razmotre potencijalni uticaji i obezbijede opće mjere zaštite okoliša:

1. **Asfaltna baza kapaciteta** 125 t/h

Obaveze privrednog subjekta koji upravlja asfaltnom bazom su:

* Pri radu asfaltne baze osigurati i zadovoljiti emisione standarde, odnosno propisane vrijednosti za emisiju, kao i granične vrijednosti kvaliteta zraka (emisija).
* Operator je dužan planirati i provoditi sve raspoložive mjere za sprečavanje, smanjivanje i zagađivanja zraka, što uključuje primjenu tehničkih i financijskih mjera.
* Regulisati izgaranja goriva (optimalan omjer goriva i zraka) kako bi smanjili udio polutanata i čađi.

Prema Pravilniku o graničnim vrijednostima emisije zagađujućih materija u zrak („Službene novine Federacije BiH“, broj:12/05) kod postrojenja za proizvodnju ili topljenje mješavine bitumena ili katrana sa mineralnim materijama, uključujući postrojenja za pripremanje bituminoznih materijala za izgradnju puteva (asfaltne baze), granična vrijednost emisije **prašine** iz bubnja za sušenje i mješalice **je 20 mg/m3** , reducirano na sadržinu kisika u ispusnim plinovima od 17%. Zacrnjenost dimnog plina iz tehnološkog procesa ne smije biti veća od 1 (po Ringelman-u), iznimno, u razdoblju najviše 10 min. prilikom pokretanja uređaja za spaljivanje, može biti veća, ali ne veća od 3.

Dozvoljeno je korištenje sljedećih vrsta goriva:

1) plinovito gorivo

2) ulje za loženje

3) ugalj sa masenim sadržajem sumpora od max.1%, računato na donju toplinsku moć od 29,3 MJ/kg.

* Filterski sistem redovno pregledati i kvalitetno održavati u skladu sa tehnološkim uputsvom za funkcioniranje filtera i rad postrojenja asfaltne baze.
* Kontrolirati vreće u filterskim ćelijama u cilju utvrđivanja da se nisu oštetile, pocijepale ili otkačile.
* Povremeno provjeravati stepen efikasnosti i emisije mineralnih čestica u atmosferu s ciljem postizanja propisanih standarda za emisiju.
* Ukoliko nastane kvar sistema za otprašivanje, tehnološki postupak odmah obustaviti dok se sistem otprašivanja ne popravi.
* Po potrebi naročito pri suhom i vjetrovitom vremenu vršiti kvašenje materijala u cilju sprječavanja razvijanja i raznošenja prašine u okoliš.
* Redovno održavati i servisirati svu mehanizaciju koja učestvuje u tehnološkom procesu proizvodnje asfalta.
* Sva otpadna ulja sakupljati u zatvoreno namjensko bure postavljeno na tankvanu i isporučivati ovlaštenom pravnom licu radi konačnog zbrinjavanja, sa kojom operater ima zaključen ugovor (navesti broj, datum ugovora).
* Osigurati mjere za sprečavanje stvaranja otpada, recikliranja i tretiranja otpada za ponovnu upotrebu, kao i sigurno odlaganje nekorisnog otpada na kontrolisanu komunalnu deponiju.
* Sav rasuti materijal sakupljati i vraćati u proizvodni proces u istom postrojenju.
* Nepredviđeno proliveni bitumen sakupiti i postupno dozirati u mješalicu asfalta uz redovito obrađivanje.
* Izdvojenu mineralnu prašinu iz otpadnih plinova u vrećastom filteru iskoristiti kao vlastiti filer (punilo) u tehnološkom procesu proizvodnje asfalta.
* Materijal nastao čišćenjem mješalice-šljunak ili pijesak (koji sadrži bitumen) skladištiti na nepropusnoj podlozi u krugu asfaltne baze i ponovo koristiti vraćanjem u isti proces.
* Upotrijebiti u proizvodnom procesu sav otpad koji može biti ponovo upotrijebljen.
* Sav otpad koji se može iskoristiti ili prodati kao sekundarna sirovina ovlaštenom pravnom licu za takve vrste poslova.
* Tehnološki proces održavati i korigirati na način da se stvara što manje otpada.
* Voditi detaljnu evidenciju o količinama i vrstama nastalog otpada.
* Održavati zaštitni pojas osiguran višespratnim zasadima sa različitim drvenastim i žbunastim vrstama biljaka.
* Preduzeti neophodne mjere nakon prestanka rada postrojenja da bi se izbjegao bilo kakav rizik od zagađenja i da bi se lokacija vratila u zadovoljavajuće stanje.

## **b) Betonska baze (betonara) kapaciteta 30 m3/h**

Obaveze privrednog subjekta koji upravlja betonskom bazom/betonarom su:

* Kontrolisati izlazak prašine izvan postrojenja (održavati ugrađeni sistem za otprašivanje, vršiti posipanje saobraćajnica vodom u ljetnom periodu radi smanjenja prašine, redovno održavati sva postrojenja, pogone, opremu, mehanizaciju i vozila).
* Minimizirati prašinu nošenu vjetrom (zbijati, nivelisati i održavati unutrašnje transportne puteve, koristiti zaštitne pregrade za sprječavanje odnošenja prašine sa skladišnih prostora, ograničiti visinu ispadanja materijala, smanjiti brzinu i ograničiti kretanje motornih vozila, prskatii izložene površine (neporavnate transportne puteve ili gomile materijala), zasaditi vegetaciju na izloženim površinama (na humusu i gomilama otkrivke), održavati transportne puteve čistima, vršiti čišćenje prosutog materijala na pristupnim i internim saobraćajnicama).
* Minimizirati ispuštanje štetnih produkata nepotpunog izgaranja goriva, odnosno pravilno koristiti i održavati motore strojeva u cilju minimiziranja štetnih komponenti ispušnih plinova
* Vršiti kontrolu postrojenja, opreme, mehanizacije i transportnih sredstava u skladu sa uputama proizvođača, zakonskim i podzakonskim regulativama, atmosferskim prilikama, mikroklimatskim uslovima i tehnološkim uslovima opreme.
* Eventualno rasuti beton, sakupiti i/ili iskoristi u tehnološkom procesu proizvodnje betona.
* Provoditi mjere propisane u vodnim aktima.
* Svu upotrijebljenu, odnosno iskorištenu vodu za pranje tehnološke opreme, mehanizacije i asfaltiranih ili betoniranih radnih i manipulativnih površina, koja sadrži mehaničke nečistoće (pijesak, zemlja, prašina i sl.) i masnoće (nafta, ulja) prečistiti prije ispuštanja u kanalizaciju i površinske vode do kvaliteta propisanog odredbama  Uredbe o uslovima ispuštanja otpadnih voda u okoliš i sisteme javne kanalizacije („Službene novine Federacije BiH“ br. 26/20 ,  [96/20](https://www.fmoit.gov.ba/upload/file/2020/96_20.pdf) i 1/24).
* Otpadne vode od pranja tehnološke opreme, mehanizacije i asfaltiranih ili betoniranih radnih i manipulativnih površina te oborinske vode sa uređenih površina moraju se prije ispuštanja u recipijent sakupljati preko slivnika i pjeskolova u separator radi odvajanja masnoća i mehaničkih nečistoća.
* Kvalitet vode na izlasku iz separatora mora se redovno vizuelno pratiti s ciljem blagovremenog otklanjanja nedostataka koji uzrokuju ispuštanje onečišćene vode u okoliš.
* Manipuliranja sa tečnim gorivom podrazumijevaju preduzimanje svih preventivnih mjera da ne dođe do njegovog rasipanja.
* Zamašćene vode sa radnih površina sakupiti preko slivnika i pjeskolova i odvoditi kišnom kanalizacijom u separator masnoća, radi prečišćavanja prije ispuštanja u recipijent.
* Izbjeći izlijevanje ulja redovnom kontrolom mehanizacije.
* Maksimalno pažljivo vršiti pretakanje goriva, motornih ulja i podmazivanje, uz žurno uklanjanje eventualnih mrlja posipanjem apsorbensa (npr. piljevina) na tlo.
* Otpad i ostali otpadni materijal skupljati na zato predviđeno mjesto i u odgovarajuće kontejnere i blagovremeno odvoziti na gradsku deponiju putem ugovora sa ovlaštenim pravnim licem.
* Redovno prazniti i održavati separator masti i ulja i taložnik tehnološke vode, kako bi se osigurala njihova ispravnost i učinkovitost.
* Prostor za pretakanje goriva u mašine i za servisiranje mašina mora biti omeđen kanalom koji je izgrađen od nepropusnog materijala, koji ima zadaću sabirati prosutu naftu i proslijediti je u sabirnik preko separatora ulja i masti.
* U području zahvata moraju biti nepropusni spremnici za skladištenje otpadnog ulja i drugog opasnog otpada koji moraju biti pravilno označeni i smješteni na tankvanama odgovarajućih dimenzija, pražnjeni i čišćeni od strane ovlaštenog pravnog lica sa kojim operater mora sklopiti ugovor.
* Vršiti redovnu kontrolu mehanizacije da ne bi došlo do istjecanja ulja iz mašina.
* Održavati zaštitni pojas osiguran višespratnim zasadima sa različitim drvenastim i žbunastim vrstama.
* Preduzeti neophodne mjere nakon prestanka rada postrojenja da bi se izbjegao bilo kakav rizik od zagađenja i da bi se lokacija vratila u zadovoljavajuće stanje. Zadovoljavajuće stanje znači da su ispunjeni svi standardi kvaliteta okoliša koji su relevantni za lokaciju, naročito oni koji se tiču zaštite zemljišta i vode.
1. **Zahtjev za prethodnu procjenu utjecaja na okoliš koji je izradila ovlaštena konsultantska kuća Rudarski institut d.d. Tuzla smatra se sastavnim dijelom ovog Rješenja.**
2. **U slučaju promjena na planiranom projektu, investitor je dužan u vezi sa istim obratiti se Federalnom ministarstvu okoliša i turizma, kako bi se primjenile odredbe Poglavlja IX. Zakona (Procjena uticaja na okoliš) i Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš („Službene novine Federacije BiH", broj: 51/21 i 33/22 i 104/22).**
3. **Pravomoćno rješenje da nije potrebno dalje provođenje procjene uticaja na okoliš putem izrade Studije uticaja na okoliš, dostavlja se nadležnom organu kod podnošenja zahtjeva za izdavanje urbanističke saglasnosti u skladu sa posebnim propisom iz oblasti građenja (član 1. Uredbe o izmjenama i dopunama Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš ("Službene novine Federacije BiH", broj:** [**33/22**](https://www.fmoit.gov.ba/upload/file/IZMJENA%20UREDBE%20EIA-3-6.pdf)[**)**](https://www.fmoit.gov.ba/upload/file/2021/Izmjena%20Uredbe%20EIA%20%20104_22.docx)**.**
4. **Za predmetni projekat prema Uredbi kojom se utvrđuju pogoni i postrojenja koja moraju imati okolišnu dozvolu ("Službene novine Federacije BiH",** [**broj: 51/21**](https://www.fmoit.gov.ba/upload/file/Uredba%20kojom%20se%20utvrdjuju%20pogoni%20i%20postrojenja%20koja%20moraju%20imati%20okolinsku%20dozvolu.pdf)**,** [**74/22**](https://www.fmoit.gov.ba/upload/file/2020/Okoli%C5%A1ne%20dozvole/izmjena%20uredbe%20OD-1-11.pdf)**) i Pravilniku o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera ("Službene novine Federacije BiH",** [**broj: 51/21**](https://www.fmoit.gov.ba/upload/file/Pravilnik%20Sevesso-1-28.pdf)**i** [**96/22**](https://www.fmoit.gov.ba/upload/file/Slu%C5%BEbene%20novine%20Federacije%20BiH%2096_22.pdf)**) nije potrebno pribaviti okolišnu dozvolu.**
5. **U skladu sa članom 84. Zakona o zaštiti okoliša FBiH, za pogone i postrojenja za koje nije potrebno pribaviti okolišnu dozvolu, opšte obaveze operatora u vezi sa zaštitom okoliša propisuju se i kroz druge potrebne dozvole. Mjere zaštite okoliša moraju se poštovati tokom izgradnje, rada, održavanja i prestanka rada pogona i postrojenja.**
6. **Inspekcijski nadzor nad provođenjem mjera zaštite okoliša u skladu sa ovim Rješenjem nadležna je Federalna uprava za inspekcijske poslove.**
7. **Nastale količine svih vrsta otpada u fazi izgradnje, rada ili prestanka rada postrojenja potrebno je prijaviti u bazu podataka u skladu sa Zakonom o upravljanju otpadom („Službene novine FBiH“, 33/03, 72/09, 92/17) i pripadajućim podzakonskim aktima koju uspostavlja i ažurira Fond za zaštitu okoliša, lin:** [**https://www.otpadfbih.ba/login**](https://www.otpadfbih.ba/login)**.**

**11. Ovo rješenje prestaje važiti ukoliko se promijene uslovi u skladu sa kojima je izdato.**

**O b r a z l o ž e nj e**

Nosilac projekta - investitor **za projekat eksploatacija mineralne sirovine dolomita iz ležišta „Hajrat“ kod Velike Kladuše na planiranom eksploataconom polju veličine 3,81 ha, Unsko-sanski Kanton (USK) privrednog** **društva „Hodurnik“ d.o.o. Cazin**, dana 09.07.2024. godine.

U skladu sa Zakonom o zaštiti okoliša („Službenenovine Federacije BiH“, broj: 15/21) i Uredbom o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš ("Službene novine Federacije BiH", broj: 51/21) kamenolomi i površinski kopovi (PRILOG II.) spada u projekte za koje se na temelju prethodne procjene uticaja na okoliš odlučuje o potrebi izrade Studije uticaja na okoliš.

Zahtjev je predat u formi koju propisuje Uredba o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš („Službene novine Federacije BiH“ broj 51/21, 33/22 i 104/22) (u daljem tekstu Uredba), na obrascu iz Priloga III. Uredbe, izrađen od strane ovlaštene konsultantske kuće **Rudarski institut d.d. Tuzla,** juna 2024. godine, koji je dopunjen septembra 2024. godine.

Nositelj projekta je uz zahtjev za prethodnu procjenu uticaja na okoliš dostavio:

1. Idejni rudarski projekat eksploatacije dolomita na PK “HAJRAT” općina Velika Kladuša , izrađen od strane Rudarsko projektovanje Tuzla , avgust 2024 godine , pod brojem: 466-31-VIII/24 (1 x originalni primjerak);
2. Izvod iz prostornog plana Unsko – sanskog Kantona za perido od 20 godina (“Službeni glasnik Unsko – sanskog kantona, broj : 1/24” ) PREGLEDNA KARTA , pod brojem : 11-19-10178-1/24 od 02.10.2024 godine, a za parcele : Velikla Kladuša k.o.Slapnica kč.br. 70/1,69,71,67 i 78 , ovjerena - kopija;
3. Izvod iz prostornog plana Unsko – sanskog Kantona za perido od 20 godina (“Službeni glasnik Unsko – sanskog kantona, broj : 1/24” ) PREGLEDNA KARTA , pod brojem : 11-19-10178-1/24 od 02.10.2024 godine, a za parcele : Velikla Kladuša k.o.Slapnica kč.br. 70/1,69,71,67 i 78 , kopija - u boji;
4. Ugovor o koncesiji Br . KU 047/2017 za istraživanje i eksploataciju dolomita na ležištu “HAJRAT” u općini Velika Kladuša , Bihać, avgusta 2017., kopija – ovjerena;
5. Kopija katastarskog plana UR BROJ : 03/2-26-5310/2024-5 od 04.12.2024 godine, kopija – ovjerena;
6. IZVOD IZ POSJEDOVNOG LISTA BROJ 392 , broj : 03/2-26-5310/24-4 od 04.10.2024 godine kopija – ovjerena;
7. Zemljišnoknjižni izvadak BROJ : 023-0-NAR-24-002 798 zemljišnoknjižni uložak broj: 150

od 04.12.2024 godine, original – ovjeren;

1. Zemljišnoknjižni izvadak BROJ : 023-0-NAR-24-002 801 zemljišnoknjižni uložak broj: 137

od 04.12.2024 godine, original – ovjeren;

1. Zemljišnoknjižni izvadak BROJ : 023-0-NAR-24-002 823 zemljišnoknjižni uložak broj: 145

od 04.12.2024 godine, original – ovjeren;

1. Zemljišnoknjižni izvadak BROJ : 023-0-NAR-24-002 824 zemljišnoknjižni uložak broj: 366

od 04.12.2024 godine , original – ovjeren;

1. Netehnički rezime informacija iz tačaka A., B. i C. ovog priloga;
2. Informacije o mogućim teškoćama podnosioc zahtjeva pri prikupljanju podataka;
3. Referetni popis u kojem se navode izvori korišteni za opise i procjene uključene u zahtjev za prethodnu procjenu uticaja na okoliš;
4. Izjava o istinitosti, tačnosti i potpunosti podataka sadržanih u zahtjevu.

Razmatrajući podneseni zahtjev i uvidom u priloženu dokumentaciju, utvrđeno je da je zahtjev podnešen na način koji je propisan na obrascu iz Priloga III. Uredbe, nakon čega je Ministarstvo pristupilo provjeri zahtjeva popunjavanjem ček liste [PRILOGA VI. Ček lista za provjeru zahtjeva za prethodnu procjenu uticaja na okoliš](https://www.fmoit.gov.ba/upload/file/PRILOG%20VI%20CEK%20LISTA%20ZA%20PROVJERU%20ZAHTJEVA%20ZA%20PRETHODNU%20PROCJENU%20UTICAJA%20NA%20OKOLI%C5%A0.docx) i evidentiranja da zahtjev sadrži sve priloge u originalu ili ovjerenoj kopiji, tako da su stečeni svi uslovi da se isti uzme u razmatranje i pokrene upravna procedura prethodne procjene uticaja na okoliš (PPUO).

Federalno ministarstvo okoliša i turizma postupajući u skladu sa članom 40. i članom 70. Zakona o zaštiti okoliša („Službene novine Federacije BiH“, broj: 15/21) stavilo je na javni uvid Zahtjev za prethodnu procjenu i pozvalo zainteresovanu javnost da se uključi u postupak ocjene prethodne procjene uticaja na okoliš za ovaj projekat. Dokumentacija je bila dostupna na uvid u prostorijama Federalnog ministarstva okoliša i turizma - Sektor za okolišne dozvole, ul. Hamdije Čemerlića br. 2 Sarajevo, soba 312/1 i na web stranici ministarstva postavljen je na web linku: [https://www.fmoit.gov.ba/bs/okolisne-dozvole/statistika-okolisne-dozvole/izdate-okolisne-dozvole-u-2024-godi/bs/okolisne-dozvole/javne-rasprave-i-javni-uvidi/javni-uvid-u-zahtjev-za-prethodnu-procjenu-uticaja-na-okolis-eksloatacija-dolomita-pk-kamenolom-hajrat-velika-kladusa-4-9 dana 11.](https://www.fmoit.gov.ba/bs/okolisne-dozvole/statistika-okolisne-dozvole/izdate-okolisne-dozvole-u-2024-godi/bs/okolisne-dozvole/javne-rasprave-i-javni-uvidi/javni-uvid-u-zahtjev-za-prethodnu-procjenu-uticaja-na-okolis-eksloatacija-dolomita-pk-kamenolom-hajrat-velika-kladusa-4-9%20dana%2011.) jula 2024. godine. Dopis sa informacijama o javnom uvidu ovo Ministarstvo je 11.07. 2022. dostavilo sljedećim zainteresovanim subjektima:

* Unsko-sanski kanton, [Ministarstvo za građenje, prostorno uređenje i zaštitu okoline](http://www.vladausk.ba/content/ministarstvo-za-gra%C4%91enje-prostorno-ure%C4%91enje-i-za%C5%A1titu-okoline)
* Općina Velika Kladuša,
* Federalno ministarstvo energije, rudarstva i industrije
* Agencija za vodno područje rijeke Save
* Federalno ministarstvo poljoprivrede, vodoprivrede i šumarstva
* Federalno ministarstvo prostornog uređenja
* Nacionalni park Una, Bihać,
* Federalno ministarstvo kulture i sporta, Zavod za zaštitu spomenika,
* JU Zavod za zaštitu kulturnog naslijeđa Bihać i
* Zavod za javno zdravstvo Unsko-sanskog kantona,
* Općina Velika Kladuša, Služba za upravu, društvene djelatnosti i zajedničke poslove, Hamdije Pozderca 3, 77230 Velika Kladuša,

### Općina Velika Kladuša, Služba za komunalne djelatnosti, vodne resurse, zaštitu okoliša i inspekcijske poslove, Hamdije Pozderca 3, 77230 Velika Kladuša,

### Hodurnik d.o.o. Cazin, Ćoralići 246, 77 220 Cazin.

Cjelokupna javnost obavještena je o javnom uvidu putem web stranice Ministarstva [www.fmoit.gov.ba/Okolišne](http://www.fmoit.gov.ba/Okoli%C5%A1ne) dozvole/Javni uvidi i Javne rasprave od 11.7.2024. godine. Zainteresovani subjekti su putem pisanog obavještenja ovog Ministarstva od 11.7.2024. godine informisani da mogu izvršiti javni uvid u spis predmeta sa dostavljenom dokumentacijom svakog radnog dana od 8-16 sati u prostorijama Ministarstva, ul. Hamdije Čemerlića br. 2 u Sarajevu. Mišljenja u vezi prethodne procjene uticaja na okoliš zainteresovana javnost je bila u obavezi dostaviti Federalnom ministarstvu u roku od 30 dana od dana prijema obavještenja o javnom uvidu u pisanoj formi, koje se moraju prilikom donošenja odluke uzeti u obzir i njihovo prihvatanje ili neprihvatanje obrazložiti (član 40. stav (7) Zakona).

U skladu sa čl. 88. stav (2) Zakona, zamoljena je Općina Velika Kladuša da o navedenim aktivnostima obavijesti i druge mjesne zajednice koje gravitiraju predmetnom području radi informiranja javnosti i uključivanja u predmetni postupak, a koje gravitiraju predmetnom području i nevladine organizacije (NVO) koje se bave pitanjem zaštite okoliša i djeluju na predmetnom području.

U zakonskom roku su pristigle primjedbeod Ministarstva za građenje, prostorno uređenje i zaštitu okoliša USK i Agencije za vodno područje rijeke Save.

 Federalno ministarstvo kulture i sporta, Zavod za zaštitu spomenika se svojim aktom broj 07-36-4-3508-2/24 AT od 26.7.2024. godine izjasnilo da daje pozitivno stručno mišljenje o uticaju Projekta eksploatacije mineralne sirovine za dolomit na PK Hajrat kod Velike Kladuše na kulturno-povijesno naslijeđe.

Na primjedbe zainteresovane javnosti koje je ovo Ministarstvo zatražilo dopisom od 15.8.2024. godine, podnosilac zahtjeva je dana 25.9.2024. godine dao odgovore koji su sadržani u zahtjevu za prethodnu procjenu uticaja na okoliš (dopunjena verzija iz septembra 2024. godine) koja je javno postavljena na web stranicu Ministarstva, link: [https://www.fmoit.gov.ba/bs/okolisne-dozvole/statistika-okolisne-dozvole/izdate-okolisne-dozvole-u-2024-godi/bs/okolisne-dozvole/javne-rasprave-i-javni-uvidi/javni-uvid-u-dopunjeni-zahtjev-za-ppuo-eksploatacije-dolomita-na-pk-hajrat-kod-velike-kladuse-4-92-ha od 30.9.2024](https://www.fmoit.gov.ba/bs/okolisne-dozvole/statistika-okolisne-dozvole/izdate-okolisne-dozvole-u-2024-godi/bs/okolisne-dozvole/javne-rasprave-i-javni-uvidi/javni-uvid-u-dopunjeni-zahtjev-za-ppuo-eksploatacije-dolomita-na-pk-hajrat-kod-velike-kladuse-4-92-ha%20od%2030.9.2024). godine, a primjedbe i odgovori ovlaštenika koji je izradio zahtjev za PPUO, Rudarskog instituta d.d. Tuzla su:

1. **Primjedbe Ministarstva za građenje, prostorno uređenje i zaštitu okoliša Unsko-sanskog kantona**

U dopisu Ministarstva za građenje, prostorno uređenje i zaštitu okoliša Unsko-sanskog kantona (broj:11-19-9092-2/24 od 06.08.2024.godine) dostavljene su sljedeće primjedbe i sugestije:

1. Ministarstva za građenje, prostorno uređenje i zaštitu okoliša Unsko-sanskog kantona ukazuje da je u postupku prethodno potrebno provjeriti da li granice predloženog eksploatacionog prostora odgovaraju granicama predmetnog obuhvata (eksploatacionog prostora) iz Prostornog plana USK za period 20 godina?
2. Traži se provjera nekretnine iz zahtjeva i predloženog eksploatacionog prostora označene kao k.č. 68 koja nije navedena, a koja se ne nalazi u Izvodu iz Prostornog plana USK.
3. Uočeno je da se vodotok Slapnica proteže većim dijelom unutar granica istražnog prostora, dijelom graniči sa eksploatacionim prostorom, a manjim dijelom se nalazi u eksploatacionom prostoru, te nije navedeno kakav uticaj predmetni projekat ima na ovaj vodotok.
4. Uočeno je da se iznad dijela PK nalazi dalekovod, te da li predloženi zahvat može imati uticaja na dalekovod?
5. Upozoreno je na štamparske greške na str.13. i 29.

**Dopuna/odgovori konsultantske kuće Rudarski institut d.d. Tuzla**

1. Uvidom u Idejni rudarski projekat, koji je izradila firma *Rudarsko projektovanje d.o.o. Tuzla,* uočeno je da se projektovane granice eksploatacionog polja ne slažu sa granicama definisanim u Izvodu iz Prostornog plana USK za period 20 godine, te je u dopuni ovog Zahtjeva izvršena ispravka granica eksploatacionog polja koja se sada poklapa sa eksploatacionim prostorom iz Izvoda iz Prostornog plana USK (str. 7., slika 1., tabela 1.). Situaciona karta sa novim granicama data je i u prilogu Zahtjeva.
2. Prethodno označena nekretnina k.č. 68., koja je prvobitnim okonturenjem eksploatacionog polja bila označena, sada je izbačena.
3. Potok (vodotok) Slapnica prema stanju na terenu protiče neposredno uz granice istražnog prostora, na udaljenosti cca 150 m vazdušnom linijom od najbliže granice eksploatacionog polja (Poglavlje A2.1. slika 6. str.22)

Ovaj podatak govori u prilog tome da potok Slapnica ni jednim dijelom ne prolazi niti se nalazi u blizini predloženog eksploatacionog prostora (satelitski snimak položaja potoka Spapnice u odnosu na istražno i predloženo eksploataciono polje dato je u dopuni Zahtjeva, slika 6, str.22.).

U dopuni Zahtjeva (poglavlje A2.5. – Emisije u vodu) dat je opis mogućih uticaja od rada PK-kamenoloma “Hajrat” na potok Slapnicu, kao i mjera koje će se poduzimati kada je u pitanju mogući uticaj na površinske i podzemne vode (Poglavlje C1.8. – str. 63).

1. Na uočeni dalekovod iznad dijela eksploatacionog polja neće biti uticaja u fazi eksploatacije, ukoliko se poduzmu mjere naložene u Prethodnoj saglasnosti (broj 509432/2024, (izdatoj od strane „Elektroprivrede BiH d.d. Sarajevo“), kao i mjere iz Uslovne saglasnosti, izdate od strane „Elektroprijenosa BiH“ (broj:U-03-69/22 od 09.03.2024.godine), a koje je potebno poduzeti u cilju zaštite dalekovoda DV 110 kV Velika Kladuša-Vrnograč, u rasponu SM 27- SM 28.
2. U dopuni Zahtjeva u poglavlju C.1.8.date su mjere za sprečavanje uticaja radova na eksploataciji na dalekovod (str.68).
3. Uočene štamparske greške su otklonjene.
4. **Primjedbe Agencije za vodno područje rijeke Save**

U dopisu Agencije za vodno područje rijeke Save (broj: 10/40-825-2/24 od 07.08.2024.godine) primjedbe i sugestije se odnose na ranije izdato Rješenje o prethodnoj vodnoj saglasnosti (broj: UP-I/25-1-40-204-6/21 od 09.06.2021.godine) za ispuštanje tehnoloških otpadnih voda kao i aktivnosti koje mogu privremeno ili trajno degradirati kvalitet voda ili ometati poboljšanje njihovog postojećeg kvaliteta prilikom provođenja eksploatacije na PK – kamenolomu dolomita „Hajrat“, sa pratećim objektima, lociranog u naselju Slapnica industrijskog kruga „Hajrat“, na zemljištu označenom kao k.č. broj: 48, 49, 50, 51/1, 52, 54/1, 55/1, 56, 57, 58, 59, 60, 64, 67, 68, 69, 70/1, 71, 72, 73, 78, 84, 85 i 15707 K.O.Slapnica, u naselju Donja Slapnica, općina Velika Kladuša.

1. U dopisu se navodi da je u zahtjevu potrebno navesti uslove koji su propisani tačkom 4.1. pomenutog Rješenja (ukupno 7. uslova).
2. U nastavku dopisa se navodi da se u Zahtjevu ne navodi način zbrinjavanja otpadnih voda tj. postavlja se pitanje da li se iste ispuštaju u recipijent ili se zbrinjavaju u vodosabirniku, što nije navedeno, kao ni način zbrinjavanje te iste vode iz vodosabirnika. Nalaže se da se način ispuštanja ili zbrinjavanja otpadnih voda opiše u Zahtjevu.

**Dopuna/odgovori konsultantske kuće Rudarski institut d.d. Tuzla**

1. Rješenje o prethodnoj vodnoj saglasnosti (broj: UP-I/25-1-40-204-6/21 od 09.06.2021.godine) za ispuštanje tehnoloških otpadnih voda kao i aktivnosti koje mogu privremeno ili trajno degradirati kvalitet voda ili ometati poboljšanje njihovog postojećeg kvaliteta prilikom provođenja eksploatacije na PK – kamenolomu dolomita „Hajrat“, sa pratećim objektima, lociranog u naselju Slapnica industrijskog kruga „Hajrat“, odnosilo se na kamenolom (prethodnih granica eksploatacionog polja površine 4,92 ha) i industrijski krug, koji u svom sastavu ima betonaru, asfaltnu bazu, separaciju, radionice (infrastrukturne objekte) i za koje su naloženi uslovi propisani tačkom 4.1.

S obzirom da je Zahtjevom za prethodnu procjenu uticaja na okoliš eksploatacije dolomita na PK – kamenolomu „Hajrat“ obuhvaćen samo PK-kamenolom „Hajrat“ površine 3,81 ha (bez asfaltne baze, betonare, skladišta itd), kao i da je pomenuto Rješenje o prethodnoj vodnoj saglasnosti prestalo sa važenjem (istekao rok), uslovi iz tačke 4.1. nemogu biti sadržani u dopuni ovog Zahtjeva, jer ne tretiraju pomenute infrastrukturne objekte.

*Obrazloženje:*

Naime, „Idejnim rudarskim projektom eksploatacije dolomita na PK-kamenolomu „Hajrat“, a za koji je izrađen predmetni Zahtjev o prethodnoj procjeni uticaj na okoliš, osim vodosabirnika nije predviđena izgradnja separatora ulja i masti.

Isto tako na PK-kamenolomu „Hajrat“ (eksploatacionom polju), neće se tretirati otpad koji nastaje od rada betonare i asfaltne baze i način njihovog odlaganja koje zabranjuje deponovanje na česticu „vodno dobro“, kao ni skladište ulja i maziva, spremnika mazuta itd.

Iz pomenutog razloga, uporedo sa izradom predmetnog Zahtjeva urađena je **nova** *„Studija za ishodovanje prethodne vodne saglasnosti za eksploataciju dolomita na PK-kamenolomu „Hajrat“,* koja će biti dostavljena Agenciji za postupak ishodovanja nove Prethodne vodne saglasnosti za aktivnost eksploatacije na ovom PK, a u kojoj je opisan sistem eksploatacije i u skladu s tim način prikupljanja i odvođenja otpadne vode i drugog otpada, odnosno svi podaci i proračuni koji se zahtjevaju u skladu sa Pravilnikom o sadržaju, obliku, uslovima, načinu izdavanja i čuvanja vodnih akata („Službene novine Federacije BIH“, broj 31/15, 55/19, 41/20 i 63/22).

1. U dopuni Zahtjeva poglavlje A2.4. Emisije u vodu (podzemne/površinske) dat je opis način zbrinjavanja otpadnih voda/zbrinjavanje u vodosabirniku (taložniku) na PK-kamenolomu „Hajrat“, kao i način zbrinjavanja otpadnog mulja iz vodosabirnika.
2. U dopuni Zahtjeva u poglavlju C.1.8.date su mjere za sprečavanje uticaja radova na eksploataciji na površinske i podzemne vode (str.63.).

Ovo Ministarstvo je uvidom u dopunjeni zahtjev za prethodnu procjenu uticaja na okoliš konstatovalo da je podnosilac zahtjeva izvršio korekciju zahtjeva za PPUO kroz dopunu zahtjeva iz septembra 2024. godine, odnosno u koncesionom polju od 4.92 ha okuntorio je površinu eksploatacionog polja od 3,81 ha. Zbog nastalih korekcije, podnosilac zahtjev dopunio zahtjev ponovo 12.12.2024. godine, uz koji je dostavio:

* Korigovanu verziju Idejnog rudarskog projekta eksploatacije dolomita na PK “HAJRAT” općina Velika Kladuša, izrađen od strane RUDARSKO PROJEKTOVANJE Tuzla, avgust 2024 godine , pod brojem: 466-31-VIII/24 (1 x originalni primjerak).

čime su se stekli uslovi za izdavanje ovog Rješenja

Razlozi zbog kojih nije potrebno dalje provoditi postupak procjene uticaja na okoliš su sljedeći:

* nakon provedenog postupka i utvrđenog činjeničnog stanja, izvršena je ocjena svih dokaza koji su priloženi uz zahtjev za PPUO, i utvrđeno da je dokumentacija koju je potrebno priložiti potpuna,
* analizirajući kriterije iz Priloga IV. Uredbe i aplicirajući ih na predmetni zahvat u prostoru, utvrđeno je da primjenom mjera zaštite okoliša iz tačke 3. dispozitiva ovog Rješenja, predmetni zahvat uz provođenje mjera zaštite i ublažavanja uticaja koji su navedeni u ovom rješenju i u zahtjevu za PPUO kao sastavnom dijelu ovog rješenja iz tačke 4. dispozitiva ovog rješanja u prostoru neće imati značajan uticaj na okoliš,
* navedena aktivnost - projekat eksploatacije se ne nalazi u Prilogu I. Uredbe prema kojem je obavezna procjena uticaja na okoliš putem izrade Studije uticaja na okoliš,
* provedena je zakonom propisana procedura uključivanja javnosti i zainteresirane javnosti i u zakonskom roku komentare na javno dostupan zahtjev o prethodnoj procjeni uticaja na okoliš i prateću dokumentaciju i sve dostavljeni komenatri i primjedbe su razmotreni, dati odgovori u dopunjenom zahtjevu za PPUO iz septembra 2024.),
* dostavljen korigovan idejni projekat i dostavljen 12.12.2024. godine tako da su podaci u istom identični podacima u zahtjevu za PPUO iz septembra 2024. godine.

Nacrt rješenja o prethodnoj procjeni uticaja na okoliš ovo Ministarstvo je učinilo dostupnim na web stranicu Federalnog ministarstva okoliša i turizma dana \_\_\_\_\_\_\_\_\_\_\_\_\_\_\_\_\_\_\_ godine, na koji se cjelokupna javnost mogla izjasniti u roku od 8 dana, odnosno dostaviti mišljenja, sugestije i primjedbe na adresu Fedelanog ministarstva okoliša i turizma, ul. Hamdije Čemerlića 2, 71 000 Sarajevo.

Na nacrt rješenja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(primjedbe).

Tačka 1. ovog rješenja zasnovana je na tome da je ovo Ministarstvo u skladu sa članom 71. Zakona o zaštiti okoliša, ocijenilo na osnovu dostavljene dokumentacije i mišljenja nadležnih organa, a prema kriterijima iz Priloga IV. Uredbe, da planirani projekat neće imati značajan negativan uticaj na okoliš, tako da nije potrebno provoditi postupak procjene uticaj na okoliš izradom Studije uticaja na okoliš.

Tačka 2. ovog rješenja, propisana je u skladu sa članom 7. stav (2) Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš, kojim je propisan sadržaj rješenja.

Tačka 3. ovog rješenja, propisana je u skladu sa članom 7. stav (3) Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš, kojim je propisano da rješenje o prethodnoj procjeni uticaja na okoliš, na osnovu provedenog postupka prethodne procjene uticaja na okoliš, može sadržavati i mjere zaštite okoliša.

Tačka 4. upućuje da je Zahtjev za prethodnu procjenu utjecaja na okoliš koji je izradila ovlaštena konsultantska kuća Rudarski institut d.d. Tuzla smatra se sastavnim dijelom ovog Rješenja.

Tačka 5. upućuje na obaveze investitora ukoliko dođe do promjena na planiranom projektu.

Tačka 6. upućuje investitora na dalje postupanje u pribavljanju neophodnih saglasnosti i dozvola.

Tačkom 7. daje se tumačenje da za predmetni projekat nije potrebno pribaviti okolišnu dozvolu.

Tačkom 8. propisane su obaveze drugih organa u vezi sa općim obavezama zaštite okoliša u skladu sa članom 84. Zakona o zaštiti okoliša, prema kojem nadležni organ postupa pri izdavanju drugih saglasnosti i dozvola, a koje operator mora ispuniti tokom izgradnje, rada, održavanja i prestanka rada pogona i postrojenja.

Tačka 9. ovog rješenje definiše nadležnost za inspekcijski nadzor prema ovom rješenju.

Tačka 10. ovog rješenja propisana je u skladu načelima i obavezama propisanim Zakonom o upravljanju otpadom („Službene novine Federacije BiH“, broj: 33/03, 72/09 i 92/17) i Pravilnikom o upravljanju otpadnim uljima ("Službene novine Federacije BiH", broj: 94/21) i izvještavanja o količinama nastalog otpada.

Tačkom 11. Definisani su uslovi pod kojima važi ovo Rješenje.

Polazeći od izloženog činjeničnog stanja i izvršene ocjene izvedenih dokaza, na osnovu člana 71. Zakona i člana 7. stav (1) tačka a) i stava (3) Uredbe, riješeno je kao u dispozitivu ovog rješenja.

**Uputa o pravnom lijeku:**

Ovo rješenje je konačno u upravnom postupku i protiv njega nije dopuštena žalba, ali se može pokrenuti upravni spor tužbom pred Kantonalnim sudom u Sarajevu u roku od 30 dana od dana prijema ovog rješenja. Tužba se podnosi u dva istovjetna primjerka i sudu se dostavlja neposredno ili mu se šalje preporučeno poštom. Uz tužbu se prilaže ovo rješenje u originalu ili ovjerenom prepisu (kopiji).

 **M I N I S T R I C A**

 **dr. sc. Nasiha Pozder**

***Dostaviti:***

* *Hodurnik d.o.o. Cazin, Ćoralići 246, 77 220 Cazin*
* *Općina Velika Kladuša, Služba za upravu, društvene djelatnosti i zajedničke poslove, Hamdije Pozderca 3, 77230 Velika Kladuša,*
* *Općina Velika Kladuša, Služba za komunalne djelatnosti, vodne resurse, zaštitu okoliša i inspekcijske poslove, Hamdije Pozderca 3, 77230 Velika Kladuša,*
* *UNSKO-SANSKI KANTON, Ministarstvo za građenje, prostorno uređenje i zaštitu okoline, Ul. Alije Đerzeleza 6, 77 000 Bihać,*
* *Agencija za vodno područje rijeke Save, Ul. Grbavička 4/III, 71 000 Sarajevo,*
* *Federalna uprava za inspekcijske poslove, Fehima ef. Ćurčića 6, 71000 Sarajevo,*
* *Sektor okolišnih dozvola, procjenu utjecaja na okoliš, registar i čiste tehnologije,*
* *arhiva*